OzLabs/hebrew-wiki-articles huggingface dataset:
עמותת ונטעת

עמותת ונטעת נוסדה ב-15 בספטמבר 2019, בהוד השרון<ref></ref> על־ידי חגי הירשפלד, אביב בייליס לרנר, מאיה גלנץ ושי אטיאס. העמותה פועלת למען "פיתוח וטיפוח יערות אקולוגיים בעיר ובכפר, במטרה לתרום לאיזון מערכות האקלים המקומיות וחיזוק הפריפריה החברתית והגאוגרפית, לקרב בין קהילות, לקדם צמיחה כלכלית מקיימת ולעודד תרבות נטיעה ושמירה על עצים ככלי חינוכי לשינוי תודעה בין אדם לאדמה ובין אדם לאדם."<ref></ref>

בשנת 2021 העמותה הקימה את תנועת "עיר יער"<ref></ref> תנועה שמטרתה להכניס את הטבע לתוך הערים, להגדיל את הצמחייה, הצל והחיבורים האנושיים ולהפחית את זיהום האוויר.<ref name=":0" />

בשנת 2023 זכתה העמותה בפרס של מיליון ש"ח מטעם יוניון מוטורס, להקמת 100 גינות שיקומיות.

== תחומי פעילות ==
אחת הפעילויות המרכזיות של העמותה היא נטיעת עצים ביחד עם הדיירים במוסדות שיקומיים ובהם מתגוררות נפגעות תקיפה מינית, מתמודדי נפש, נוער בסיכון, אנשים עם נכויות, ולהפוך את המקום לירוק.<ref name=":1" /> העמותה יצרה גם סדנאות, הרצאות ושיתופי פעולה עם רשויות מקומיות וארגונים.<ref name=":0" />

בתקופת הקורונה העמותה קישרה בין כ-200 מרכזי שיקום לאוכלוסיות מוחלשות לבין אדריכלי נוף ואגרונומים שהנחו אותם איך לגדל צמחים במרכזים.<ref name=":0" /> פרויקט קורונה נוסף היה "משריש את זה הלאה", פרויקט בו אנשים השרישו צמחים ואז העבירו אותם לשכניהם.<ref></ref>

בין השנים 2019-2021, העמותה נטעה אלפי עצים והקימה עשרות גינות טיפוליות.<ref name=":2"></ref>

== עיר־יער ==
לפי הרעיון של עיר־יער, יש לשלב את הטבע בתוך העיר באופן אינטגרלי. צמחייה מחליפה את משטחי האספלט והבטון, ויוצרת מרחב בעל יתרונות סביבתיים, בריאותיים, חברתיים וכלכליים. ייחודו של הרעיון עיר־יער הוא בכך שהוא אינו מתמקד בפתרון נקודתי, אלא מציע פתרון רשתי. כדי לקדם את הרעיון של עיר־יער, יוצרים רשת של תמיכה הדדית הדומה בעצמה למבנה העץ. הרשת נבנית תוך מחשבה על שיקולי בנייה, תשתיות וצרכים וגם על הטבע ועל יחסים בינאישיים.

בשנת 2020 זכה הרעיון של עיר־יער במקום הראשון בתחרות לרעיונות פורצי דרך של רדיקל, מבין 700 הצעות. ההמלצות האופרטיביות להקמת עיר־יער עסקו בכמה תחומים. בתחום הפרנסה הוצע לפתח חקלאות עירונית בתמיכת העירייה, להקים שוקי איכרים מקומיים, לתמחר מים חקלאיים בתעריף מוזל, ולתת הנחות בארנונה לבנינים משותפים שיאפשרו חקלאות בחצר המשותפת או על הגג. בתחום ההסברה הוצע להעלות קמפיינים שיווקיים לקידום החקלאות העירונית, ובתחום ההדרכה הוצע להעסיק מדריכים חקלאיים מטעם העירייה.<ref name=":3" /> בעקבות הזכייה בפרס, הודיעו המשרד להגנת הסביבה והמשרד לקידום וחיזוק קהילתי שהם יקדמו תוכניות ממשלתיות להרחבת החקלאות העירונית בארץ.<ref name=":4" />

== קישורים חיצוניים ==
* 

* 
* 
* 
* [https://www.guidestar.org.il/organization/580689537 עמותת ונטעת], באתר "גיידסטאר"
* 
* 
* 
* 
* 
* מיה הוד רן, [https://sipuryarok.podbean.com/e/%D7%A4%D7%A8%D7%A7-23-%D7%90%D7%91%D7%99%D7%91-%D7%91%D7%99%D7%99%D7%9C%D7%99%D7%A1-%D7%9C%D7%A8%D7%A0%D7%A8%D7%A2%D7%9E%D7%95%D7%AA/ פרק 23: אביב בייליס לרנר - עמותת ונטעת והדף אקוטופיה], בפודקאסט סיפור ירוק, 19 בדצמבר 2021
* 

== הערות שוליים ==

ונטעת
קטגוריה:ישראל: יערנות
קטגוריה:ארגונים להגנת הסביבה בישראל
יהדות נמיביה

יהדות נמיביה היא הקהילה היהודית במדינת נמיביה.

התיעוד הראשון של יהודים בשטח שבו מצויה נמיביה היום הוא של סוחרים יהודים שחיו באזור באמצע המאה ה-19. כשנמיביה הפכה למושבה גרמנית בסוף המאה ה-19 התיישבה אוכלוסייה יהודית בווינדהוק, ופיתחה באזור מיזמים עסקיים. עד מלחמת העולם הראשונה חיה בווינדהוק אוכלוסייה יהודית של כ־100 יהודים.

לאחר כיבוש נמיביה מידי גרמניה, כשנמיביה נשלטה על ידי דרום אפריקה, התרחבה הקהילה היהודית בנמיביה, בעיקר כתוצאה ממעבר של יהודים מדרום אפריקה לנמיביה. בשיאה, מנתה הקהילה כ־400 עד 500 יהודים, רובם בווינדהוק.

בעקבות ביטול המנדט שניתן לדרום אפריקה לשלוט בנמיביה על ידי חבר הלאומים, נמיביה הפכה לעצמאית, ובעקבות עצמאותה הצטמצמה האוכלוסייה היהודית בנמיביה מאז 1965 בשיעור ניכר.

כיום אוכלוסיית היהודים בנמיביה מונה רק 60 עד 100 יהודים. מלבד בווינדהוק, כ־12 משפחות יהודיות מתגוררות בעיר בקיטמנסהופ.

למרות המספר המועט של האוכלוסייה היהודית, לווינדהוק יש קהילה יהודית משנת 1917. בעיר קיימים מבנים יהודיים- בית כנסת שנבנה ב-1925, תלמוד תורה ואולם קהילתי, ומתקיימת בה פעילות של התנועה הציונית, הנתמכת על ידי תרומות. בנמיביה מכהן שר יהודי.
בשנת 2021 נפתח לראשונה במדינה בית חב"ד בוינדהוק ע״י הרב יוסף רחימי שמשרת את הקהילה המקומית תיירים ואנשי עסקים.

==קישורים חיצוניים==
* Ivana Mitrovic, [https://www.anumuseum.org.il/he/בלוג-בית-התפוצות/הקהילות-היהודיות-המבודדות-בעולם/ הקהילות היהודיות המבודדות בעולם], מוזיאון העם היהודי בבית התפוצות, 28 בנובמבר 2017
* [https://www.worldjewishcongress.org/en/about/communities/NA הקהילה בנמיביה], באתר הקונגרס היהודי העולמי 
* [https://www.jewishvirtuallibrary.org/namibia-virtual-jewish-history-tour יהדות נמיביה], באתר הספרייה היהודית המקוונת 

== הערות שוליים ==

נמיביה
נמיביה
קטגוריה:נמיביה: דמוגרפיה
קרחון טרה נובה

קרחון טרה נובה (באנגלית: Terra Nova Glacier) הוא קרחון במרכזו של האי רוס שבאנטארקטיקה.

אורכו של הקרחון כ-9 קילומטרים.

הקרחון זורם צפונה מן האוכף שבין הר ארבוס להר טרה נובה.

הקרחון נשפך אל מפרץ לואיס.

== היסטוריה ==
=== גילוי ומיפוי הקרחון ===

אזור הר טרה נובה מופה לראשונה על ידי משלחת דיסקברי, אשר חקרה את אנטארקטיקה בין השנים 1901–1904.

=== מקור השם ===

הקרחון נקרא על שם הר טרה נובה הסמוך.

ההר נקרא על שם "טרה נובה", אוניית הסיוע של משלחת דיסקברי ושל משלחת טרה נובה, אשר חקרה את אנטארקטיקה בין השנים 1910–1913.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:17741 קרחון טרה נובה] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19087 קרחון טרה נובה] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114528 קרחון טרה נובה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16908&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון טרה נובה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=17741&fid=antgeo_127 תצלום לוויין של אזור קרחון טרה נובה]
* [https://www.marineregions.org/gazetteer.php?p=details&id=57495 קרחון טרה נובה] באתר marineregions
* [http://distancebetween.info/terra_nova_glacier מחשבון מרחקים - המרחק מקרחון טרה נובה לאתרים סמוכים]

== הערות שוליים ==

טרה נובה
אוכף טרה נובה

אוכף טרה נובה (באנגלית: Terra Nova Saddle) הוא מעבר הרים (אוכף) מכוסה שלג, באי רוס שבאנטארקטיקה.

גובהו של האוכף 1,400 מטרים מעל פני הים; והוא האתר ה-3,189 בגובהו באנטארקטיקה.

האוכף הוא אחד משלושת האוכפים הגדולים של האי רוס.

האוכף ממוקם בין הר ארבוס והר טרה נובה, המתנשא לגובה 2,130 מטרים מעל פני הים ממזרח לאוכף זה.

== היסטוריה ==
=== גילוי ומיפוי האוכף ===

אזור הר טרה נובה מופה לראשונה על ידי משלחת דיסקברי, אשר חקרה את אנטארקטיקה בין השנים 1901–1904.

=== מקור השם ===

האוכף נקרא על שם הר טרה נובה הסמוך.

ההר נקרא על שם "טרה נובה", אוניית הסיוע של משלחת דיסקברי ושל משלחת טרה נובה(אשר חקרה את אנטארקטיקה בין השנים 1910–1913).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17946 אוכף טרה נובה] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19088 אוכף טרה נובה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17145&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR אוכף טרה נובה] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/terra_nova_saddle מחשבון מרחקים - המרחק מאוכף טרה נובה לאתרים סמוכים]
* [https://www.timeanddate.com/astronomy/@6629165 זמני זריחת/שקיעת שמש/ירח עדכניים באוכף טרה נובה]
* [https://www.timeanddate.com/weather/@6629165 מזג אוויר נוכחי מעודכן באוכף טרה נובה]
** [https://www.timeanddate.com/weather/@6629165/ext תחזית מזג אוויר עדכנית ארוכת טווח עבור אוכף טרה נובה]
** [https://www.timeanddate.com/weather/@6629165/climate סטטיסטיקות מזג אוויר עבור אוכף טרה נובה]
** [https://www.timeanddate.com/weather/@6629165/historic נתוני מזג אוויר היסטוריים עבור אוכף טרה נובה]

== הערות שוליים ==

טרה נובה
בוני ווטסון קולמן

בוני מ. ווטסון קולמן (באנגלית: Bonnie M. Watson Coleman; נולדה ב-6 בפברואר 1945) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-12 של מדינת ניו ג'רזי. טרם היבחרה לקונגרס בבחירות 2014, הייתה ווטסון קולמן חברת בית המחוקקים המדינתי בניו ג'רזי.

== ביוגרפיה ==
ווטסון קולמן נולדה בקמדן שבניו ג'רזי, וסיימה את לימודיה התיכוניים בתיכון יואינג. בשנת 1974 הקימה ווטסון קולמן את המשרד הראשון לענייני זכויות אזרח, ציות לחוזה והעדפה מתקנת במחלקת התחבורה של מדינת ניו ג'רזי, ובמשך שש שנים ניהלה משרד זה. ב-1980 הצטרפה למחלקת העניינים הקהליתיים, שם איישה שורה של תפקידים בהם עוזרת נציב המחלקה. בשנת 1985 השלימה לימודי תואר ראשון באוניברסיטת המדינה ע"ש תומאס אדיסון בטרנטון, לאחר שלמדה זמן קצר באוניברסיטת ראטגרס. בשנים 1987–1998 הייתה ווטסון קולמן חברה באגודת המועצות המנהלות של המכללות המדינתיות, וב-1991 אף הייתה יושבת ראש האגודה, עד 1993. בין השנים 1996–1997 הייתה חברה במועצת התכנון העירונית של העיר יואינג.

ב-13 בינואר 1998 החלה לייצג את מחוז הבחירה ה-15 באספה הכללית של ניו ג'רזי. ב-12 במרץ 2001 הודו שני בניה של ווטסון קולמן כי שדדו חנות-בת של טויס אר אס באיומי רובה לקראת סגירת החנות. באפריל הם נידונו לשבע שנות מאסר, ולבסוף ריצו חמש וחצי שנים בבית הסוהר. ווטסון קולמן הייתה לאישה האפרו-אמריקאית הראשונה שעמדה בראש המפלגה הדמוקרטית בניו ג'רזי כאשר נבחרה ליו"ר הוועדה הדמוקרטית המדינתית של ניו ג'רזי ב-4 בפברואר 2002. בינואר 2006 הייתה מנהיגת הרוב באספה הכללית, עד 12 בינואר 2010.

לאחר שחבר הקונגרס ראש הולט הודיע על פרישתו מהחיים הפוליטיים לקראת בחירות 2014, הכריזה ווטסון קולמן על התמודדותה אל בית הנבחרים של ארצות הברית מטעם מחוז הקונגרס ה-12 של מדינת ניו ג'רזי. ב-3 ביוני 2014 זכתה במועמדות מפלגתה, וב-4 בנובמבר אותה שנה נבחרה אל הקונגרס האמריקאי עם כ-61% מקולות הבוחרים.

ווטסון קולמן החלה את כהונתה עם התכנסות הקונגרס ה-114 של ארצות הברית בינואר 2015. ב-3 במרץ 2015 נמנתה בין חברי המפלגה הדמוקרטית שהחרימו את נאום בנימין נתניהו בפני הקונגרס האמריקאי. במרץ 2016 ייסדה ווטסון קולמן, לצד עמיתותיה רובין קלי ואיבט קלארק, את השדולה בקונגרס לנשים ונערות שחורות". ביולי 2019 הצביעה נגד החלטה שיזם בראד שניידר מאילינוי הקוראת לבית הנבחרים לגנות את תנועת ה-BDS המחרימה את מדינת ישראל. באוקטובר 2020 חתמה ווטסון קולמן על מכתב למזכיר המדינה של ארצות הברית מייק פומפאו שגינה את התקיפות של אזרבייג'ן בנגורנו-קרבאך נגד ארמניה, ושהוקיע את חלקה של טורקיה במלחמת נגורנו קרבאך באותה השנה.

== קישורים חיצוניים ==

* 

* 

==הערות שוליים==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מניו ג'רזי
קטגוריה:אפרו-אמריקאיות חברות בית הנבחרים של ארצות הברית
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי בית המחוקקים של ניו ג'רזי
קטגוריה:בוגרי אוניברסיטאות ומכללות בארצות הברית
קטגוריה:בוגרות אוניברסיטאות ומכללות בארצות הברית
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
מנדלוריאן

מנדלוריאן, או פשוט המנדלוריאנים הם אנשים בדיוניים, הקשורים לכוכב הלכת מנדלור בזיכיון מלחמת הכוכבים שיצר ג'ורג' לוקאס. הם הופיעו לראשונה בסרט "האימפריה מכה שנית" כקבוצה של "מפקדי-על" משוריינים לבנים. הרעיון התפתח לדמות של צייד ראשים בשם בובה פט. אף על פי שפט אינו מנדלוריאן מאחר שהוא מוריד את קסדתו בפני אחרים, בניגוד לדת המנדלוריאנית, אלא רק לובש שריון מנדלוריאני, הפופולריות שלו עוררה השראה למספר נרחב של עבודות על מנדלוריאנים במדיה אחרת בקאנון מלחמת הכוכבים ובמדיה שאינה קאנונית, כולל ספרים, קומיקס, סדרות טלוויזיה ומשחקי וידאו שונים.

בסדרות הטלוויזיה "מלחמת המשובטים", "המורדים" ו"המנדלוריאן" התרחב הידע של מנדלוריאנים עם הצגת דמויות נוספות תוך ביסוס המנדלוריאנים לא כ"גזע או מין זר", אלא כמוצא אתני (באחד מפרקי "המנדלוריאן", מנדו מסרב להוריד את נשקו בקרבת הג'אוות בטענה שנשקים הם חלק מהדת שלו) מובהק של בני אדם מכוכב הלכת מנדלור ועולמות אחרים (מנדלוריאנים שמגיעים מעולמות אחרים הם לעיתים צאצאים של מנדלוריאנים או אסופים [foundlings], ילדים שאומצו על ידי מנדלוריאנים ואומנו בדרכיו של מנדלור הגדול); מאוחדים באמונה משותפת עם מסורת לוחמת חזקה. המאפיין התרבותי המובהק ביותר שלהם הוא שריונם, המצויד לעיתים קרובות בתרמילי ריחוף ובקסדות, ועשוי ממתכת הידועה בשם בסקר, בדומה לאלה המשמשים את בובה פט ואביו ג'נגו פט. דמות ראשית נוספת בגזע המנדלורי הוא המנדלוריאן (דין דג'ארין) מסדרת הטלוויזיה המפורסמת "המנדלוריאן".

== אויבים ==
המנדלוריאנים הם לא אנשים של שלום ולכן הגיוני שהדת הזאת צברה אויבים רבים, ברשימה: מסדר הג'דיי (נלחמו במנדלור הגדול), האימפריה הגלקטית (כבשו את מנדלור וטבחו במנדלוריאנים רבים ב"טבח הגדול") ולעיתים אפילו מנדלוריאנים אחרים (כמו בדתות אחרות, גם בדת המנדלוריאן יש זרמים שונים שלעיתים מתנגשים אחד עם השני).

== חוקי הדת ==
יש מספר זרמים בדת המנדלוריאן.

לפי הזרם שאליו משתייך המנדלוריאן (דין דג'ארין), למנדלוריאנים אסור להוריד את קסדתם מול יצורים חיים מכל סוג שהוא, אפילו בפני מנדלוריאנים אחרים. אם יסירו את הקסדה, לא יוכלו לחבוש אותה שוב ויגורשו מהשבט. 

רוב המנדלוריאנים הם ציידי ראשים מאחר שהתאמנו במגוון כלי נשק רוב חייהם. הם ידועים כלוחמים הכי טובים בגלקסיה.

לפי הזרם של בו קטאן, למנדלוריאנים מותר להוריד את קסדתם ובדרך כלל הם צובעים את השריון שלהם בגוונים שונים של כחול, סגול, ו-ורוד.

== שפה בדיונית ==
מתקפת המשובטים"]]
הצורה הכתובה של השפה המנדלורית, שיצר פיליפ מטשאן למסכי התצוגה של ספינתו של ג'אנגו פט, עבד 1, בסרט האנימציה מתקפת המשובטים,<ref></ref> הופיעה מאוחר יותר מחדש בסדרות הטלוויזיה.<ref></ref><ref></ref> המלחין ג'סי הרלין, שהיה זקוק למילים ליצירת הנעימה שרצה במשחק הווידאו קומנדו הרפובליקה מ-2005, המציא צורה מדוברת, כדי לייצג שפה עתיקה. שם השפה נקרא "מנדואה" והורחבה על ידי קארן טרוויס, מחברת סדרת הרומנים "קומנדו הרפובליקה".<ref></ref>

== קישורים חיצוניים ==

* [https://starwars.fandom.com/wiki/Mandalorian מנדלוריאן] באתר Wookieepedia, ויקיה "מלחמת הכוכבים"
== הערות שוליים ==

*
קטגוריה:ציידים בדיוניים
יואכים פרנק

יואכים פרנק (בגרמנית: Joachim Frank; נולד ב-12 בספטמבר 1940) הוא ביופיזיקאי גרמני-אמריקאי באוניברסיטת קולומביה. הוא נחשב כמייסד מיקרוסקופ האלקטרונים הקריוגני, שעבורו חלק את פרס נובל לכימיה בשנת 2017 עם ז'אק דובושה וריצ'רד הנדרסון. הוא גם תרם תרומות משמעותיות להבנת המבנה והתפקוד של הריבוזום מחיידקים ואאוקריוטים.

== חיים וקריירה ==
פרנק נולד בזיגן ברובע ויידנאו ב-12 בספטמבר 1940. לאחר שסיים את התואר הראשון שלו בפיזיקה באוניברסיטת פרייבורג ב-1963 ואת הדיפלומה שלו תחת הדרכתו של וולטר רולוואגן באוניברסיטת לודוויג מקסימיליאן עם התזה: "חקירת פליטת אלקטרונים משנית של זהב בנקודת ההתכה שלו" (1967), פרנק השיג את הדוקטורט שלו מהאוניברסיטה הטכנית במינכן ללימודי תואר שני במעבדתו של וולטר הופ במכון מקס פלאנק עם עבודת הדוטוקרט "חקירה על צילומי אלקטרונים ברזולוציה גבוהה המשתמשים בהבדל תמונה ושיטות שחזור" (1970). התזה בוחנת את השימוש בעיבוד תמונה דיגיטלית ועקיפה אופטית בניתוח של מיקרוגרפיות אלקטרונים, ויישור תמונות באמצעות פונקציית המתאם הצלב.

כעמית פוסט-דוקטורט בהרקנס, הייתה לו ההזדמנות ללמוד במשך שנתיים בארצות הברית: אצל רוברט נתן במעבדה להנעת סילון, המכון הטכנולוגי בקליפורניה; עם רוברט מ. גלזר במעבדת דונר, אוניברסיטת קליפורניה, ברקלי ועם בנימין מ' סיגל באוניברסיטת קורנל, אית'קה, ניו יורק. בסתיו 1972 הוא חזר לזמן קצר למכון מקס פלאנק לביוכימיה במרטינסריד כעוזר מחקר, ועבד על תאוריית הקוהרנטיות החלקית במיקרוסקופ אלקטרונים, ואז, בשנת 1973, הוא הצטרף למעבדת קוונדיש, אוניברסיטת קיימברידג' עוזר מחקר בכיר בהוראת ורנון אליס קוזלט. בשנת 1975 הוצע לפרנק תפקיד של מדען מחקר בכיר בחטיבת המעבדות והמחקר (כיום מרכז וודסוורת'), משרד הבריאות של מדינת ניו יורק, שם החל לעבוד על גישות של חלקיקים בודדים במיקרוסקופ אלקטרונים. בשנת 1985 הוא מונה לעמית ואז (1986) פרופסור מן המניין במחלקה החדשה למדעים ביו-רפואיים באוניברסיטה באלבני, אוניברסיטת מדינת ניו יורק. בשנת 1998 מונה פרנק לחוקר המכון הרפואי הווארד יוז (HHMI). מאז 2003 הוא גם מרצה באוניברסיטת קולומביה, והוא הפך באוניברסיטת קולומביה בשנת 2008 לפרופסור לביוכימיה וביופיזיקה מולקולרית ולמדעים ביולוגיים.

== פרסים והוקרה ==
* 1994 – פרס המחקר של הומבולדט של קרן אלכסנדר פון הומבולדט.
* 2006 – עמית האקדמיה האמריקאית לאמנויות ולמדעים
* 2014 – מדליית בנג'מין פרנקלין במדעי החיים של מכון פרנקלין.
* 2017 – פרס וילי למדעים ביו-רפואיים.
* 2017 – פרס נובל בכימיה.
* 2018 – דוקטורט לשם כבוד, אוניברסיטת זיגן.

== קישורים חיצוניים ==

* 

קטגוריה:ביופיזיקאים גרמנים
קטגוריה:ביופיזיקאים אמריקאים
קטגוריה:זוכי פרס נובל לכימיה
קטגוריה:זוכי פרס נובל גרמנים
קטגוריה:זוכי פרס נובל אמריקאים
קטגוריה:סגל אוניברסיטת קולומביה
קטגוריה:סגל אוניברסיטת אולבני
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס נובל לשנת 2017
קטגוריה:גרמנים שנולדו ב-1940
ג'ון לוגן

ג'ון אלכסנדר לוגן (באנגלית: John Alexander Logan; 9 בפברואר 1826 – 26 בדצמבר 1886) היה איש צבא ופוליטיקאי אמריקאי, שכיהן כסנאטור וכחבר בבית הנבחרים של ארצות הברית מטעם מדינת אילינוי. לוגן היה חבר במפלגה הדמוקרטית (עד 1866) ובמפלגה הרפובליקנית (מ-1866 ועד מותו). בבחירות לנשיאות 1884 ניסה לוגן להיבחר לתפקיד סגן הנשיא (תחת ג'יימס בליין) אך נכשל.

בנוסף על הקריירה הפוליטית שלו, לוגן שירת כקצין במלחמת ארצות הברית–מקסיקו, וכגנרל בצבא האיחוד במלחמת האזרחים האמריקנית. דרגתו האחרונה הייתה מייג'ור גנרל (המקבילה לתת-אלוף).

כדמות פוליטית וצבאית בכירה, לוגן היה מעורב בעיצוב יום הזיכרון האמריקאי כמועד לאומי. על שמו נקראים מחוזות במדינות קנזס, אוקלהומה, אילינוי, קולורדו ודקוטה הצפונית.

== ביוגרפיה ==
לוגן נולד בדרום אילינוי. בצעירותו לחם במלחמת ארצות הברית–מקסיקו והגיע לדרגת לוטננט. לאחר הלימודים למד לוגן משפטים ועריכת דין באוניברסיטת לואיוויל. הוא סיים את לימודיו בשנת 1851. בשנים לאחר מכן כיהן בבית הנבחרים של אילינוי. בתקופה זו פעל מבחינה משפטית לאסור התיישבות של אפרו-אמריקאים (כולל בני-חורין) באילינוי.

בשנת 1858 נבחר לראשונה לבית הנבחרים של ארצות הברית. באפריל 1862 התפטר מתפקידו על מנת לפקד בצבא האיחוד. הוא היה מעורב בקרבות רבים, ובהם קרב בול ראן הראשון (שהתרחש כשלוגן היה בבית הנבחרים) ובמערכת ויקסבורג.

לאחר המלחמה עזב לוגן את המפלגה הדמוקרטית לטובת הרפובליקנית ושב לבית הנבחרים. בשנת 1868 היה מעורב במשפט ההדחה של אנדרו ג'ונסון. בתקופה זו גם הוביל את החקיקה שיצרה את יום הזיכרון. בשנת 1871 נבחר לסנאט.

נפטר ב-26 בדצמבר 1886 בוושינגטון די. סי..

==קישורים חיצוניים==

* 
* 
* 
* 

קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:משפט ההדחה של אנדרו ג'ונסון
קטגוריה:חברי בית הנבחרים של ארצות הברית מאילינוי
קטגוריה:חברי הסנאט של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מועמדים לסגנות נשיאות ארצות הברית מטעם המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:גנרלים במלחמת האזרחים האמריקנית
קטגוריה:גנרלים בצבא ארצות הברית
קטגוריה:בוגרי אוניברסיטת לואיוויל
קטגוריה:אמריקאים שנולדו ב-1826
קטגוריה:אמריקאים שנפטרו ב-1886
צ'ארלס מקנרי

צ'ארלס לינזה מקנרי (באנגלית: Charles Linza McNary; 12 ביוני 1874 – 25 בפברואר 1944) היה פוליטיקאי אמריקאי מהמפלגה הרפובליקנית, שכיהן כסנאטור מטעם מדינת אורגון משנת 1917 ועד מותו בשנת 1944. בשנים 1926–1933 עמד בראשות וועדת החקלאות ולאחר מכן הנהיג את המיעוט הרפובליקני בסנאט. בבחירות לנשיאות 1940 ניסה להיבחר לתפקיד סגן הנשיא תחת ונדל וילקי אך לא נבחר לתפקיד.

== ביוגרפיה ==
צ'ארלס מקנרי נולד ב-12 ביוני 1874 בסיילם שבאורגון, התשיעי מבין עשרה ילדים. הוריו נפטרו כשהיה בן תשע בלבד. בשנת 1896 החל ללמוד משפטים באוניברסיטת סטנפורד. הוא התקדם בקריירה המשפטית, עד אשר כיהן כשפוט בבית המשפט העליון של אורגון בשנים 1913–1915.

בשנת 1917 נבחר מקנרי לסנאט האמריקאי. בשנת 1922 הנשיא וורן הרדינג הציע למקנרי להתמנות לתפקיד מזכיר הפנים, אך מקנרי סירב והעדיף להישאר בסנאט. משנת 1933 כיהן כמנהיג המיעוט הרפובליקני לסנאט. בניגוד לחלק מהסנטורים במפלגתו, מקנרי דווקא כן תמך בחלקים מן מדיניות הניו דיל של הנשיא הדמוקרטי פרנקלין דלאנו רוזוולט. עם פרוץ מלחמת העולם השנייה מקנרי תמך בסיוע לצרפת והממלכה המאוחדת.

מקנרי נפטר ב-25 בפברואר 1944 בפורט לודרדייל שבפלורידה לאחר ניתוח לא מוצלח בגידול במוח.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מאורגון
קטגוריה:מועמדים לסגנות נשיאות ארצות הברית מטעם המפלגה הרפובליקנית
קטגוריה:בוגרי אוניברסיטת לואיוויל
קטגוריה:תובעים אמריקאים
קטגוריה:שופטי בתי המשפט של מדינת אורגון
קטגוריה:בוגרי בית הספר למשפטים באוניברסיטת סטנפורד
קטגוריה:אמריקאים שנולדו ב-1874
קטגוריה:אמריקאים שנפטרו ב-1944
אריק בציג

רוברט אריק בציג (באנגלית: Robert Eric Betzig; נולד ב-13 בינואר 1960) הוא פיזיקאי אמריקאי, זוכה פרס נובל לכימיה לשנת 2014 ביחד עם שטפן הל וויליאם מורנר, "על פיתוח מיקרוסקופיה פלואורסצנטית ברזולוציית-על". מכהן כפרופסור באוניברסיטת קליפורניה בברקלי.

== ביוגרפיה ==
אריק בציג נולד ב-13 בינואר 1960 באן ארבור שבמישיגן. בשנת 1983 בציג סיים תואר ראשון בפיזיקה במכון הטכנולוגי של קליפורניה, כשמטרתו אז הייתה להצטרף לתעשיית האווירונאוטיקה. לאחר מכן למד באוניברסיטת קורנל. בשנת 1988 סיים באוניברסיטה זו את לימודי הדוקטורט בפיזיקה ישומית ובפיזיקה הנדסית. עבודת הדוקטורט שלו התמקדה בפיתוח מיקרוסקופ אופטי שיוכל להציג עצמים קטנים מיכולת הרזולוציה של האור הנראה, שהיא כשני מיקרומילימטר (0.2 מיקרון). מגבלה תאורטית זו - מחצית מאורך הגל הקצר ביותר הנראה, של האור הסגול - נתגלתה על ידי ארנסט אבה ב 1873. 

אמנם, מיקרוסקופ אלקטרונים יכול להראות עצמים קטנים בסדרי גודל מ-0.2 מיקרון, אבל הוא מחייב להקפיא את האובייקט בו רוצים לצפות, ולכן מיקרוסקופ האלקטרונים אינו מאפשר מעקב אחרי תהליכים בתא החי<ref name=":0" />. 

בשנת 1989, לאחר קבלת הדוקטורט, החל בציג לעבוד במעבדות בל, במחלקה למחקר מוליכים למחצה. באותה שנה, 1989, עמיתו של בציג, ויליאם מורנר, שזכה בהמשך בפרס נובל בכימיה יחד עם בציג, פיתח את המיקרוסקופ הראשון שיכל להציג עצמים קטנים מהמגבלה התאורטית של 0.2 מיקרון. המיקרוסקופ של מורנר יכל לפעול רק בטמפטורת האפס המוחלט. בעקבות המחקר של מורנר, בציג היה לאדם הראשון שהצליח לצפות בחומרים פלואורוסצנטיות (פלואורופור) בטמפרטורות החדר, תוך שהוא קובע את מיקומן בדיוק של פחות מ-0.2 מיקרון. חלבונים פלואורוסצנטיים אלו פולטים אור באורך גל מסוים, בתגובה לכך שהם מוארים באור באורך גל אחר. לדוגמה, בתגובה לכך שהם מוארים באור בצבע כחול, הם יפלטו אור בצבע אדום. בכך הם מאפשרים לצבוע חלקים מסוימים בתא ולעקוב אחריו. מחקרם של בציג ושל מורנר התבסס גם על עבודתו של שטפן הל בגרמניה ובפינלנד. ב-2014 זכה שטפן הל בפרס נובל לכימיה יחד עם בציג ומורנר. 

בשנת 1994, עקב תסכול שחש מהקהילה האקדמית ומעבודתו במעבדות בל, בציג עזב את האקדמיה ואת עבודתו במעבדות המחקר של בל, ונעשה אב במשרה מלאה בביתו. בשנת 1996 חזר לעבוד, בחברה שהייתה בבעלות משפחתו, "אן הרבור מכונות". הוא פיתח בוכנות הידראלויות-חשמליות, אבל לאחר השקעה של מיליוני דולרים במחקר, הצליח למכור רק שני מכשירים. 

בשנת 2002 חזר בציג למחקר אקדמי בתחום המיקרוסקופים, וייסד מכון מחקר במישיגן. בציג שאב השראה מעבודה שערך חוקר בשם מייקל דוידסון עם חומרים פלואורסצנטים. כמו כן הייתה עבודתו של בציג מבוססת על הישגיו של ויליאם מורנר במחקריו על בליעת אור של מולקולה יחידה (בשנת 1989 והלאה), ובהמשך, משנת 1997, גם עם חלבון פלואורצנטי ירוק. בציג הצליח לפתח שיטה שבה אפשר לגבור על המגבלה של ארנסט אבה ולצפות ברזולוציה גבוהה גם בעצמים קטנים מ-200 ננומטר. השיטה של בציג פועלת על ידי צילום מספר רב של תמונות של מולקולות בצבעים שונים, ולאחר מכן חפיפה של התמונות שצולמו. החפיפה של התמונות מתבצעת באופן אוטומטי על ידי מצלמה ומחשב המחוברים למיקרוסקופ האופטי<ref name=":0"></ref>.

==קישורים חיצוניים==

* 

* [https://scholar.google.com/citations?hl=en&user=j7Dfw2MAAAAJ אריק בציג], אתר גוגל סקולר
* 
* 

==הערות שוליים==

קטגוריה:סגל אוניברסיטת קליפורניה בברקלי
קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:זוכי פרס נובל לשנת 2014
קטגוריה:אמריקאים שנולדו ב-1960
טיפת מזל (שיר)

טיפת מזל הוא שיר שנכתב על ידי דני שושן, ובוצע על ידי הזמרת הישראלית זהבה בן. השיר יצא כחלק מאלבומה הראשון של בן, טיפת מזל, שיצא לאור ב-31 בדצמבר 1988. השיר הוא גרסה בעברית לשיר Dil Yarası של הזמר הטורקי אורהאן גנג'ביי .

"טיפת מזל" נחשב לשיר הפריצה של הזמרת, ועם הזמן, הפך לאחד משיריה המוכרים והמזוהים ביותר איתה.

בן ביצעה את השיר גם בסרט טיפת מזל מ-1992, בו השתתפה.

== הצלחה ==
בשנת 2015 זכה השיר במקום ה-17 במצעד הים תיכוני של ynet, רדיו תל אביב, רדיו חיפה ורדיו דרום של כל הזמנים.

לאורך השנים, פורסמו גרסאות כיסוי רבות לשיר, שבוצעו, בין היתר, על ידי כנסיית השכל, אגם בוחבוט, ושירי מימון עם גיא שרפי. כמו כן, ביצעה בן את השיר כדואט עם זמרים שונים, בהם אייל גולן, רמי קלינשטיין, הראל סקעת, ואתי לוי, אחותה התאומה.

== קישורים חיצוניים ==
* [https://www.youtube.com/watch?v=eFVYLqZMXpc סרטון השיר], באתר יוטיוב
* [https://www.nli.org.il/he/items/NNL_MUSIC_AL990047151740205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי זהבה בן
קטגוריה:שירים בעברית
קטגוריה:שירים שנכתבו על ידי דני שושן
קטגוריה:שירים על מזל
קרל בארי שארפלס

קרל בארי שארפלס (באנגלית: Karl Barry Sharpless; נולד ב-28 באפריל 1941) הוא כימאי אמריקאי וזוכה פרס נובל לכימיה (פעמיים), הידוע בעבודתו בנושא תגובות סטריאו-סלקטיביות וכימיה של קליקים.

== ראשית חייו ==
שארפלס נולד ב-28 באפריל 1941 בפילדלפיה, פנסילבניה. הוא סיים את לימודיו לתואר הראשון בשנת 1959, והמשיך את לימודיו בקולג' דרטמות', וסיים בתואר שני בשנת 1963. ותואר דוקטור בכימיה מאוניברסיטת סטנפורד בשנת 1968. הוא המשיך בעבודות פוסט-דוקטורט באוניברסיטת סטנפורד (1968–1969) ובאוניברסיטת הרווארד (1969–1970).

== קריירה אקדמית ==
שארפלס הוא פרופסור במכון הטכנולוגי של מסצ'וסטס (1970–1977, 1980–1990) ובאוניברסיטת סטנפורד (1977–1980). הוא מחזיק בתפקיד הפרופסור בכימיה של W. M. Keck מאז שנת 1990.

== מחקר ==
שארפלס פיתח תגובות חמצון סטריאו-סלקטיביות, והראה כי ניתן לזרז את היווצרות מעכב בעל עוצמה פמטומולרית על ידי האנזים אצטילכולין אסטראז, החל באזיד ואלקין. הוא גילה כמה תגובות כימיות שהפכו את הסינתזה הא-סימטרית ממדע בדיוני לשגרה יחסית, כולל אמינוהידרוקסילציה, דיהידרוקסילציה ואפוקסידציה א-סימטרית חדה.

בשנת 2001 הוא זכה בחצי מפרס נובל לכימיה על עבודתו בתגובות חמצון מזרזות כיראליות. המחצית השנייה של פרס השנה חולקה בין ויליאם ס. נואלס וריוג'י נויורי (על עבודתם בנושא הידרוגנציה סטריאו-סלקטיבית).

את המונח "כימיה של קליקים" טבע שארפלס בשנת 1998, ותואר לראשונה על ידי שארפלס, הרטמות קולב ומ.ג. פין במכון המחקר Scripps בשנת 2001. זה כולל קבוצה של תגובות סלקטיביות מאוד, אקסותרמיות המתרחשות בתנאים קלים; הדוגמה המוצלחת ביותר היא אלקין האוזין האוסגן המחזור ליצירת 1,2,3-טריאזולים.

== פרסים והוקרה ==
שארפלס הוא חתן פרס נובל לכימיה לשנת 2001 ולשנת 2022.

בשנת 2019 הוענקה לשארפלס מדליית פריסטלי, הכבוד הגבוה ביותר של האגודה האמריקנית לכימיה, על "המצאת שיטות חמצון קטליטיות, אסימטריות, הרעיון של כימיה של קליקים ופיתוח הגרסה המזרזת נחושת של תגובת מחזור האזיד-אצטילן."

הוא בעל תוארי כבוד מהמכון המלכותי לטכנולוגיה (1995), האוניברסיטה הטכנית במינכן (1995), האוניברסיטה הקתולית בלוביין (1996) ואוניברסיטת ווסליאן (1999).

== חיים אישיים ==
שארפלס התחתן עם יאן דוזר בשנת 1965 ולהם שלושה ילדים. הוא התעוור בעין אחת במהלך תאונת מעבדה בשנת 1970, זמן קצר לאחר שהגיע ל-MIT כעוזר פרופסור.

==קישורים חיצוניים==

* 

* 

== הערות שוליים ==

קטגוריה:זוכי פרס נובל אמריקאים
קטגוריה:זוכי פרס נובל לכימיה
קטגוריה:כימאים אמריקאים
קטגוריה:סגל אוניברסיטת סטנפורד
קטגוריה:בוגרי דארטמות' קולג'
קטגוריה:סגל המכון הטכנולוגי של מסצ'וסטס
קטגוריה:זוכי פרס נובל לשנת 2001
קטגוריה:אישים שזכו בפרס נובל יותר מפעם אחת
קטגוריה:זוכי פרס נובל לשנת 2022
קטגוריה:בעלי תואר דוקטור מאוניברסיטת סטנפורד
קטגוריה:כימאים אורגניים
קטגוריה:סטריאוכימאים
קטגוריה:זוכי מדליית הכיראליות
קטגוריה:אמריקאים שנולדו ב-1941
ויליאם מורנר

ויליאם אסקו מורנר (באנגלית: William Esco Moerner; נולד ב־24 ביוני 1953) הוא כימאי ופיזיקאי אמריקאי, זוכה פרס נובל לכימיה לשנת 2014 ביחד עם שטפן הל ואריק בציג, "על פיתוח מיקרוסקופייה פלואורסצנטית ברזולוציית-על". מכהן כפרופסור באוניברסיטת קליפורניה בברקלי.

נכון למאי 2014, מורנר פרסם כ-386 פרסומים מדעיים, והוא רשום כיועץ אקדמי ב-26 עבודות שכתבו סטודנטים לתואר שני בסטנפורד. בנוסף על כך, הוא מחזיק בכתריסר פטנטים הרשומים על שמו.

== ביוגרפיה ==
ויליאם מורנר נולד ב-24 ביוני 1953 בקליפורניה.

בשנת 1975 קיבל מורנר תואר ראשון בהנדסת חשמל, מתמטיקה ופיזיקה באוניברסיטת וושינגטון בסנט לואיס. בשנת 1982 סיים דוקטורט באוניברסיטת קורנל. בשנים שלאחר מכן עסק במחקר במסגרת חברת IBM. בשנים 1993–1994 עבד כפרופסור אורח במכון הטכנולוגי של ציריך. לאחר מכן עבד כפרופסור באוניברסיטת קליפורניה בסן דייגו, אוניברסיטת הרווארד ואוניברסיטת סטנפורד.

בשנת 2008 מורנר זכה בפרס וולף. מאז יוני 1988 הוא עמית ב-IEEE, וכן באקדמיה הלאומית למדעים, OSA והאקדמיה האמריקאית לאמנויות ולמדעים.

==קישורים חיצוניים==

* 

* 

קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:בוגרי אוניברסיטת וושינגטון בסנט לואיס
קטגוריה:בעלי תואר דוקטור מאוניברסיטת קורנל
קטגוריה:סגל אוניברסיטת סטנפורד
קטגוריה:זוכי פרס וולף לכימיה
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:אמריקאים ממוצא גרמני
קטגוריה:זוכי פרס נובל לשנת 2014
קטגוריה:אמריקאים שנולדו ב-1953
ניק הנדריקס

ניק הנדריקס (באנגלית: Nick Hendrix; נולד ב-19 במרץ 1985) הוא שחקן אנגלי. הוא ידוע בעיקר מהופעתו בתפקיד סמל בילוש ג'יימי וינטר בסדרה המשטרתית "רציחות במידסומר" של רשת ITV.

==ביוגרפיה==
הנדריקס נולד באסקוט שבברקשייר, וגדל באיטון הסמוך לווינדזור. הוא אחיינו של העיתונאי והקריין אלסטייר סטיוארט.

הוא סיים תואר BA בדרמה באוניברסיטת אקסטר. ב-2010 סיים את לימודי המשחק באקדמיה המלכותית לאמנות הדרמה (RADA).

הנדריקס הופיע במספר הפקות תיאטרון כשלמד ב-RADA בהן "קומפני", "מידה כנגד מידה", "אלקסטיס", "The Recruiting Officer", "הבט הביתה מלאך", "מקבת'" ו-"The White Stocking".

==תפקידים בתיאטרון==
{| class="wikitable"
! שנה
! שם
! תפקיד
! תיאטרון
! הערות
|-
| 2011
| dir="ltr" | Eden End
| וילפרד קירבי
| English Touring Theatre
| הופעת בכורה בתיאטרון
|-
| 2011
| dir="ltr" | Journey's End
| סטנהופ
|
|
|-
| 2012
| dir="ltr" | What The Butler Saw
| ניקולס בקט
| תיאטרון וודוויל
| הופעת בכורה בווסט אנד
|-
| 2013
| dir="ltr" | The Winslow Boy
| דיקי וינסלו
| אולד ויק
|
|-
| 2013
| dir="ltr" | The Light Princess
| הנסיך דיגבי מסילנד
| התיאטרון המלכותי הלאומי
| תפקיד גברי ראשי
|-
| 2014
| dir="ltr" | Tiger Country
| מארק
| תיאטרון המפסטד
|
|-
| 2015
| dir="ltr" | Man and Superman
| הקטור
| התיאטרון המלכותי הלאומי
|
|-
| 2018
| dir="ltr" | The Strange Death of John Doe
|
| תיאטרון המפסטד
| 25 במאי - 30 ביוני 2018
|}

==פילמוגרפיה==
===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2011
| הגלימה
| dir="ltr" | Silk
| פיטר
| סדרת טלוויזיה (פרק אחד)
|-
| 2011
| מראה שחורה
| dir="ltr" | Black Mirror
| אנדרו
| בפרק "ההמנון הלאומי"
|-
| 2012
| המפקח ג'ורג' ג'נטלי
| dir="ltr" | Inspector George Gently
| אנתוני בו
| בפרק "Gently with Class"
|-
| 2013
| מיילדת
| dir="ltr" | Call the Midwife
| בוב לייסי
| סדרת טלוויזיה (פרק אחד)
|-
| 2013
|
| dir="ltr" | Lightfields
| גלן
| סדרת טלוויזיה (2 פרקים)
|-
| 2013
| מלכה לבנה
| dir="ltr" | The White Queen
| אדמונד בופורט
| בפרק "War at First Hand"
|-
| 2013
|
| dir="ltr" | Medics
| סיימון דנהאם
| סרט טלוויזיה
|-
| 2015
| המלחמה של פויל
| dir="ltr" | Foyle's War
| רוברט לוקאס
| בפרק "Trespass"
|-
| 2016
| מרצ'לה
| dir="ltr" | Marcella
| אדריאן קופר
| סדרת טלוויזיה (2 פרקים)
|-
| 2016
| הכתר
| dir="ltr" | The Crown
| בילי וואלאס
| בפרקים "Gloriana" ו-"Gelignite"
|-
| 2016
| רציחות במידסומר
| dir="ltr" | Midsomer Murders
| סמל בילוש ג'יימי וינטר
| עונה 19–הווה
|}

===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2011
| קפטן אמריקה
| dir="ltr" | Captain America: The First Avenger
| Army Heckler
|
|-
| 2012
|
| dir="ltr" | Red Tails
| טייס משנה
|
|-
| 2015
|
| dir="ltr" | Man and Superman
| הקטור מאלון
| National Theatre Live
|-
| 2015
| אגדת האחים קריי
| dir="ltr" | Legend
| יו מקאוון
|
|-
| 2015
| סופרג'יסטיות
| dir="ltr" | Suffragette
| שר בממשלה
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת אקסטר
קטגוריה:אנגלים שנולדו ב-1985
אטמוספירה (להקה)

אטמוספירה הייתה להקת רוק מתקדם עצמאית ישראלית אשר הוקמה ב-1975 בידי מוטי פונסקה ויובל ריבלין בגבעתיים. בלהקה היו חברים עובדיה "עודי" אהרוני כסולן (טרום הקלטות האולפן) שהוחלף באפרים ברק, מוטי פונסקה כגיטריסט הראשי, צוף פילוסוף כבסיסט (טרום הקלטות האולפן) שפרש מההרכב ואלון נדל תפס את מקומו, יובל ריבלין (שגם כתב את שני הקטעים הארוכים שהלהקה הקליטה) כקלידן הראשי, ומי-אל-מה (שנקרא אז עמי ליפנר, ושמאוחר יותר הצטרף גם לזינגלה) כמתופף הראשי.
הלהקה הייתה חלוצה בז'אנר הרוק המתקדם בישראל ביחד עם זינגלה, וכן חלוצה בז'אנר הרוק פסיכדלי שהגיע מחוץ לישראל בזכות להקות כגון פינק פלויד ויס.

הלהקה התפרקה ב-1978, והקלטותיה יצאו לאור רק כעבור רבע מאה.

== היסטוריה ==
הלהקה הוקמה על ידי מוטי פונסקה, יובל ריבלין, עובדיה ״עודי״ אהרוני, צוף פילוסוף ועמי ליפנר (מי אל-מה) כתלמידי בית ספר תיכון. בהמשך הצטרפו אלון נדל ושנה מאוחר יותר גם אפרים ברק מלהקת זינגלה. אטמוספירה הייתה מושפעת מאוד מלהקת יס הבריטית והייתה מיוחדת ברוק המתקדם הישראלי. הלהקה הקליטה מספר קטעים בהקלטה ביתית, באולפן גלי צה"ל, ובהמשך באולפני קולינור וטריטון. תחת התקליט חיפה הקליטו את היצירה "Cuckoo" ו-"Lady of Shallot". ברק, חבר בלהקה זינגלה, שר בקול המזכיר את סולן להקת יס, ג׳ון אנדרסון, ויחד הופיעו מספר הופעות בפסטיבל הרוק המתקדם של שאול גרוסברג בבית לסין, בבית החייל, בבית ציוני אמריקה, באמפי גני התערוכה, בפסטיבל נואיבה בסיני שאורגנו על ידי שוקי וייס, ועוד. הפרויקט עצר ב-1977 ומשם החלו החברים להתפזר להרכבים אחרים. הופעותיה הממוסדות הראשונות התקיימו באמצע 1976.

תמלילי השירים היו מאת משוררים אנגלים כמו ויליאם שייקספיר ואלפרד טניסון.

ב-2002 הוציא הלייבל MIO records את החומרים המוקלטים בדיסק כפול.

== חברי ההרכב ==
* עובדיה "עודי" אהרוני – שירה (טרום הקלטות הלהקה באולפן)
* שמואל ירון - מתופף בהרכב הראשוני. (טרום הקלטות הלהקה באולפן)
* מוטי פונסקה – גיטריסט ראשי
* צוף פילוסוף – בסיסט (טרום הקלטות הלהקה באולפן)
* אלון נדל – בסיסט ראשי
* יובל ריבלין – קלידן ראשי (וכתיבת המוזיקה שהלהקה הקליטה באולפן)
* אפרים ברק - שירה
* מי-אל-מה/עמי ליפנר – מתופף ראשי
* הלל יגל - קלידים, החליף את יובל ריבלין בזמן גיוסו לצה"ל, ועבד זמן מה עם מוטי פונסקה ומי אל-מה על חומר נוסף שהוא כתב, שלא הוקלט באולפן אבל בוצע בהופעה חיה בבית לסין ביחד עם הבסיסט אודי תמיר מזינגלה.

==קישורים חיצוניים==

== הערות שוליים ==

קטגוריה:להקות רוק מתקדם ישראליות
סקוט ארפילד

סקוט נתניאל ארפילד (באנגלית: Scott Nathaniel Arfield; נולד ב-1 בנובמבר 1988) הוא כדורגלן סקוטי-קנדי המשחק בעמדת הקשר בבולטון וונדררס.

==קריירת מועדונים==
ארפילד, נולד בדקמונט שבסקוטלנד, לאם מקומית ואב יליד קנדי. ארפילד את הקריירה שלו במחלקת הנוער של פלקירק. ב-4 באוגוסט 2007, ארפילד ערך את הופעת הבכורה שלו, בניצחון 4–0 בחוץ בגרטנה. את שער הבכורה שלו בקבוצה הבקיע בהפסד 2–4 לאינוורנס. בדצמבר , זכה בתואר הכדורגלן הצעיר של החודש בליגה הסקוטית. בפברואר , ארפילד חתם על חוזה לחמש שנים בקבוצה. הוא רשם 35 הופעות בליגה וכבש 3 שערים. עונה לאחר מכן, כבש 10 שערים בכל המסגרות, 7 מתוכן בליגה. באוגוסט , המילטון אקדמיקל הציע 100 אלף פאונד עבור כרטיס השחקן של ארפילד, אך נדחתה.

ב-24 במאי 2010, ארפילד סיכם בהאדרספילד טאון תמורת 400 אלף פאונד. ב-7 באוגוסט 2010, ארפילד ערך את הופעת הבכורה שלו בהאדרספילד ערך בניצחון 3–0 נגד נוטס קאונטי. ב-11 בספטמבר, כבש את שער הבכורה שלו בקבוצה בניצחון 1–2 נגד לייטון אוריינט.

בקיץ , ארפילד נבחן בברנלי ואף כבש בניצחון 0–3 נגד קורק סיטי במשחק אימון. כעבור 4 ימים, חתם על חוזה לשנתיים בקבוצה. בברנלי, ארפילד לבש את החולצה עם המספר 37, לזכר של חברו של ארפילד קרייג גואנס, ששיחק איתו בקבוצת הנוער של אינוורנס ונהרג בתאונה בשנת 2005. ב-6 באוגוסט 2013, ארפילד כבש את שער הבכורה שלו בניצחון 4–0 נגד יורק במסגרת גביע הליגה. בסיום העונה, ברנלי עלתה לפרמייר ליג וארפילד חתם לשלוש שנים נוספות במועדון. במשחק פתיחת העונה של עונה לאחר מכן, ארפילד הבקיע את שער הבכורה שלו בפרמייר ליג.

ב-14 במאי 2018, ארפילד חזר לסקוטלנד וחתם לארבע שנים בגלאזגו ריינג'רס. ב-7 באפריל 2019, ארפילד הבקיע את השלושער הראשון שלו בקריירה בניצחון 3–0 מול מות'רוול.

ב-12 ביולי 2024 לאחר עונה אחת בשארלוט חתם בבולטון וונדררס.

==קריירה בינלאומית==
בצעירותו, ארפילד שיחק בכל הנבחרות הצעירות של סקוטלנד, ואף בנבחרת המילואים שלה.

בפברואר , ארפילד הגיש בקשה לפיפ"א, לייצג את קנדה, מולדת אביו וכעבור חודש הבקשה אושרה. ב-25 במרץ, ארפילד ערך את הופעת הבכורה שלו בנבחרת בהפסד 0–3 ל. ב-7 ביולי 2017, ארפילד הבקיע את שער הבכורה שלו בנבחרת בניצחון 2–4 נגד במסגרת שלב הבתים של גביע הזהב בכדורגל 2017.

==תארים==
גלאזגו ריינג'רס
* ליגת העל הסקוטית: 2020/2021
* גביע סקוטי: 2021/2022

==קישורים חיצוניים==

קטגוריה:כדורגלנים קנדים
קטגוריה:כדורגלנים סקוטים
קטגוריה:קשרי כדורגל קנדים
קטגוריה:קשרי כדורגל סקוטים
קטגוריה:אברדין: כדורגלנים
קטגוריה:כדורגלני האדרספילד טאון
קטגוריה:כדורגלני ברנלי
קטגוריה:כדורגלני גלאזגו ריינג'רס
קטגוריה:כדורגלני שארלוט
קטגוריה:כדורגלני בולטון וונדררס
קטגוריה:כדורגלני נבחרת קנדה
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:ספורטאים זרים באנגליה
קטגוריה:ספורטאים זרים בארצות הברית
קטגוריה:ספורטאים קנדים באנגליה
קטגוריה:ספורטאים קנדים בארצות הברית
קטגוריה:סקוטים שנולדו ב-1988
קטגוריה:קנדים שנולדו ב-1988
קואיצ'י טנאקה

קואיצ'י טנאקה (ביפנית: 田中 耕; נולד ב-3 באוגוסט 1959) הוא מהנדס חשמל יפני, זוכה פרס נובל בכימיה ב-2002, יחד עם ג'ון בנט פן וקורט וותריך, על פיתוח שיטה חדשה לניתוחים ספקטרומטריים המוניים של מקרומולקולות ביולוגיות.

== ראשית חייו ==
טנאקה נולד וגדל בטויאמה שביפן, אמו הביולוגית נפטרה חודש לאחר שנולד. טנאקה סיים תואר ראשון בהנדסת חשמל באוניברסיטת טוהוקו בשנת 1983, לאחר מכן הצטרף לתאגיד Shimadzu, שם עסק בפיתוח ספקטרומטריים מסה.<ref></ref>

== ספיגת לייזר רך ==
לצורך ניתוח ספקטרומטריית מסה של מקרומולקולה, כגון חלבון, יש ליינן את האנליט ולהאיידו באמצעות הקרנת לייזר. הבעיה היא שההקרנה הישירה של דופק לייזר אינטנסיבי על מקרומולקולה גורמת לניתוק האנליטי לשברים זעירים ולאיבוד מבנהו. בפברואר 1985 מצא טנאקה כי באמצעות תערובת של אבקת מתכת דקה במיוחד בגליצרול כמטריקס, ניתן ליינן אנליטי מבלי לאבד את מבנהו. עבודתו הוגשה כבקשת פטנט בשנת 1985, ולאחר שהבקשה לפטנט פורסמה ברבים בכנס השנתי של האגודה הספקטרומטרית ההמונית ביפן שהתקיימה בקיוטו, במאי 1987, ונודע בשם ספיגת לייזר רך.

עם זאת, הייתה ביקורת כלשהי על זכייתו בפרס, באומרם כי תרומתם של שני מדענים גרמנים, פרנץ הילנקמפ ומייקל קאראס, הייתה גם גדולה דיה כדי לא להיפטר, ולכן עליהם להיכלל גם כזוכים בפרס. הסיבה לכך היא שהם דיווחו לראשונה בשנת 1985 על שיטה, עם רגישות גבוהה יותר בשימוש בתרכובת אורגנית קטנה כמטריקס, כי הם מכנים ספיגת / יינון לייזר בעזרת מטריצה (MALDI). כמו כן SLD של טנאקה אינו משמש לניתוח ביומולקולות, בינתיים נעשה שימוש נרחב ב-MALDI במעבדות מחקר ספקטרומטר מסה. אך בעוד ש-MALDI פותח לפני SLD, הוא לא שימש ליינון חלבונים עד לאחר הדיווח של טנאקה .

== הוקרה ==
* 2003 – פרס מיוחד של האגודה לספקטרומטריית המונים של יפן
* 1989 – פרס האגודה לספקטרומטריית המונים של יפן
* 2002 – פרס נובל לכימיה
* 2002 – סדר התרבות
* 2002 – דוקטור לשם כבוד של אוניברסיטת טוהוקו
* 2003 – אזרחות כבוד של מחוז טויאמה
* 2006 – חבר באקדמיה ביפן.

== קישורים חיצוניים ==

* 

== הערות שוליים ==

קטגוריה:זוכי פרס נובל יפנים
קטגוריה:זוכי פרס נובל לכימיה
קטגוריה:מהנדסי חשמל
קטגוריה:מהנדסים יפנים
קטגוריה:מקבלי עיטור מסדר התרבות
קטגוריה:יפנים שנולדו ב-1951
דייגו ולאסקס (שחקן)

דייגו ג'ק ולאסקס (באנגלית: Diego Jack Velazquez; נולד ב-5 בדצמבר 2001 בסן סלוודור) הוא שחקן טלוויזיה וקולנוע סלוודורי-אמריקאי. ידוע בעיקר בזכות תפקידו בסדרה "משפחת רעם".

== ביוגרפיה ==
דייגו נולד באל סלוודור להורים סלוודוריים-מקסיקניים, ועבר לפורטלנד, אורגון בגיל 8. לאביו קוראים ג'וני. הוא דובר אנגלית וספרדית.

בילדותו גילה עניין רב באיפור ותחפושות, ורצה להפוך למאפר אפקטים מיוחדים. בגיל שש בערך, כשהתלווה לאימו לעבודתה כסטייליסטית פרסומות, הוא ראה מה השחקנים עושים והוקסם מכך, והחליט שירצה לעסוק במשחק בחייו.<ref name=":0"></ref>

== קריירה ==
הוא הופיע לראשונה על המסך בשנת 2009, בתפקיד מינורי, בסרט "The City of Your Final Destination", ומאז השתתף במספר רב של סרטים וסדרות, בהם גילם בעיקר דמויות של ילדים, בחלקם כניצב. בשנה שלאחר מכן גילם את פטריק קרולי בסרט "Extraordinary Measures". מאוחר יותר באותה שנה הופיע בשני פרקים של סדרת הטלוויזיה "העוקץ". הוא הופיע גם במספר פרסומות וסרטוני תדמית.

בשנת 2013 הוא החל להשתתף בקומדיית המצבים "משפחת רעם" המשודרת בערוץ ניקלודיאון, בתפקיד בילי תנדרמן. בשנת 2014 הוציאו ניקלודיאון דיסק שכותרתו "The Fakest Song Ever" עם ולאסקס, ג'ק גריפו, קמרון אוקסיו, קרטיס האריס ובנג'מין פלורס ג'וניור.<ref name=":0" />

== פילמוגרפיה ==
{| class="wikitable"
!שנה
!סדרה/סרט
!דמות
!הערות
|-
|2009
|The City of Your Final Destination 
|ילד
|תפקיד אורח
|-
| rowspan="3" |2010
|Extraordinary Measures 
|פטריק קרולי
|
|-
|Blackstar Warrior
|ג'אווה
|
|-
|העוקץ
|ניית'ן פורד הצעיר
|2 פרקים (עונה 2 פרק 11 ועונה 3 פרק 9)
|-
|2011
|The Company of Thieves
|ילד
|
|-
|
|גרים
|בן
|פרק אחד (עונה 1 פרק 9)
|-
|2013
|More Porkchop
|מולי
|סרט קצר
|-
|2013–2018
|משפחת רעם
|בילי תנדרמן
|
|-
|2014
|משפחה נרדפת
|בילי תנדרמן
|פרק אחד (עונה 2 פרק 10)
|-
| rowspan="2" |2015
|Supervised Visit
|ויליאם
|
|-
|ספיישל הו הו הולידיי של ניקלודיאון
| rowspan="2" |עצמו
|
|-
|2016–2017
|Paradise Run 
|תוכנית מציאות בה התמודד ב-4 פרקים
|-
|2017
|I Hope You're Here Forever
|ניי
|סרט קצר
|-
| rowspan="2" |2019
|Zoe Valentine 
|ברודי קלמנס
|
|-
|Boy Genius
|בילי
|
|}

== פרסים ומועמדויות ==
{| class="wikitable"
!שנה
!פרס
!קטגוריה
!עבודה
!תוצאה
|-
|2015
|פרס השחקן/ית הצעיר/ה הטוב/ה ביותר
|סדרת טלוויזיה
|משפחת רעם
| class="no table-no2" style="background: #FDD; color: black; vertical-align: middle; text-align: center; " |מועמדות
|}

== קישורים חיצוניים ==

== הערות שוליים ==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
פאם דואן צ'אן

פאם דואן צ'אן (בווייטנאמית: Phạm Đoan Trang; נולדה ב-1978 בהאנוי) היא סופרת, בלוגרית, עיתונאית ופעילה דמוקרטית וייטנאמית.<ref name="RFA-26_Feb_2018">[https://www.rfa.org/english/news/vietnam/vietnamese-activist-blogger-placed-under-house-arrest-in-hanoi-02262018170229.html RFA: Vietnamese Activist Blogger Placed Under House Arrest in Hanoi] (26 February 2018) (accessed 29 March 2018)</ref><ref name="RSF_27_Feb_2018">[https://rsf.org/en/news/well-known-vietnamese-journalist-hounded-facing-imminent-arrest Reporters Without Borders: Well-known Vietnamese journalist hounded, facing imminent arrest] (27 February 2018) (accessed 29 March 2018)</ref><ref name="HomoHomini">[https://www.clovekvtisni.cz/en/what-we-do/human-rights-support/vietnam/the-homo-homini-prize-for-2017-will-be-awarded-to-a-persecuted-vietnamese-blogger-4888gp People in Need: The Homo Homini Prize for 2017 will be awarded to a persecuted Vietnamese blogger] (13 February 2018) (accessed 29 March 2018)</ref> היא כלת פרס הומו הומיני לשנת 2017 מטעם ארגון People In Need שכינה אותה "אחת הדמויות המובילות של ההתנגדות הווייטנאמית בת זמננו".<ref></ref> באותה שנה פרסמה את ספרה התשיעי "פוליטיקה לכולם" ("Chính Trị Bình Dân").<ref name="RFA-26_Feb_2018" /><ref name="RSF_27_Feb_2018" /><ref name="HomoHomini" />

ב-2019 הוענק לה פרס חופש העיתונות מטעם ארגון עיתונאים ללא גבולות.

באוקטובר 2020 היא נעצרה והואשמה בהפצת מידע כוזב על פעילות המשטר. בדצמבר 2021 נגזרו עליה 9 שנות מאסר, יותר ממה שדרשה התביעה. ארגון אמנסטי אינטרנשיונל הגדיר את ההרשעה "שערורייתית".

== קישורים חיצוניים ==
* 

* 

==הערות שוליים==

קטגוריה:סופרות
קטגוריה:נשים וייטנאמיות
קטגוריה:פעילות חברתיות
קטגוריה:בלוגריות
קטגוריה:עיתונאיות
קטגוריה:אסירים פוליטיים
קטגוריה:ילידות 1978
קטגוריה:זוכות אות האומץ הנשי הבין-לאומי
פורד מוסטנג SSP

פורד מוסטנג SSP (באנגלית: Ford Mustang SSP) היא מכונית המבוססת על פורד מוסטנג שיועדה להיות ניידת משטרה. הניידת יוצרה על ידי פורד בין השנים 1982-1993.

== היסטוריה ==
בשנת 1982 ביקשה סיירת הכבישים בקליפורניה מפורד לייצר מכונית משטרה קלת משקל עקב תקלות ברכבי המשטרה הישנים.

== ייצור ==
1982 פורד מוסטנג קופה שהיה מכונית סיור מהירה בקליפורניה לשעבר
פורד מוסטנג 1985
1989 פורד מוסטנג SSP קופה במשטרת מדינת אלבמה
1992 פורד מוסטנג SSP קופה בבעלות משטרת מדינת פלורידה
ההערכה היא שכמעט 15,000 מהיחידות הללו יוצרו משנת 1982 ועד הפסקתן בשנת 1993 עבור למעלה מ־60 ארגוני אכיפת חוק וסוכנויות ממשלתיות. תפקידיהם נעו בין סיור כללי ליחידות מרדף, כשחלקם שימשו בתפקידים מיוחדים כמו תפיסת מבריחי סמים ועד יחידות הכשרה באקדמיה.

== משתמשים ==
=== ממשלת ארצות הברית ===
* המנהל אכיפת סמים
* FBI
* שירות הגירה והאזרחות
* שירות הדואר של ארצות הברית - 6 שימשו באזור לוס אנג'לס בקליפורניה
* חיל האוויר של ארצות הברית - משמש כמכונית מרדף אחר מטוס הריגול U-2 .
* משמר הגבול בארצות הברית - לתפיסת מבריחי סמים
* שירות המכס של ארצות הברית
* שירות דגים וחיות בר בארצות הברית

=== ממשלות מדינה ===
* חיילים ממדינת אלבמה
* המחלקה לביטחון הציבור באריזונה
* סיירת דרכים בקליפורניה - רוכש ראשוני של ה- SSP מוסטנג
* סיירת מדינת קולורדו
* משטרת מדינת קונטיקט
* משטרת מדינת דלאוור
* סיירת דרכים בפלורידה - המשתמש השני בגודלו ב-מוסטנג SSP.
* סיירת מדינת ג'ורג'יה
* משטרת מדינת איידהו
* משטרת מדינת אינדיאנה
* סיירת כביש קנזס
* משטרת מדינת קנטקי
* משטרת מדינת לואיזיאנה
* משטרת מדינת מסצ'וסטס
* משטרת מדינת מישיגן
* סיירת מדינת מינסוטה
* סיירת כביש מיסיסיפי
* סיירת כביש מיזורי
* סיירת מדינת נברסקה
* סיירת הכביש המהיר בנבאדה
* משטרת מדינת ניו מקסיקו
* משטרת מדינת ניו יורק
* סיירת כביש צפון קרוליינה
* סיירת כביש אוקלהומה
* משטרת מדינת אורגון
* משטרת מדינת פנסילבניה
* משטרת מדינת רוד איילנד
* סיירת דרכים של דרום קרוליינה
* סיירת דרך טנסי
* המחלקה לביטחון הציבור של טקסס - המשתמש השלישי בגודלו ב- SSP מוסטנג.
* סיירת כביש ביוטה
* משטרת מדינת וירג'יניה - תיבת הילוכים ידנית.
* סיירת מדינת וושינגטון
* סיירת מדינת ויסקונסין
* סיירת הכביש המהיר של ויומינג

=== ממשלות עיר / מחוז ===
* משטרת ארלינגטון, טקסס
* מחוז השריף במחוז דגלאס, ג'ורג'יה
* משטרת אטלנטה, ג'ורג'יה
* משטרת סמית'פילד, וירג'יניה
* קלירווטר, משטרת פלורידה
* משטרת פורט וורת', טקסס
* ג'ונסבורו, משטרת AR
* משטרת ניו יורק - משרדי סיור בכבישים מהירים
* פנסקולה, משטרת פלורידה
* משטרת סן פרנסיסקו
* משטרת וינטר פארק פלורידה.
* משטרת בבוורלי הילס, קליפורניה.
* לשכת המשטרה בפורטלנד.
* משטרת גילרוי, קליפורניה
* משטרת כדור הארץ, טקסס
* מחוז שריף במחוז טרנט, טקסס
* משטרת סטפנוויל טקסס
* משרד השריף של מחוז פינלס, לארגו פלורידה

=== קנדה ===
* משטרת הרכבים הקנדית המלכותית

== קישורים חיצוניים ==

* [http://www.specialservicemustang.net/VINlist/VIN.html פרויקט VIN של מוסטנג SSP]
* [https://web.archive.org/web/20060615003153/http://www.evooa.org/mssr/mssr.htm מרשם השירות המיוחד למוסטנג]
* [http://www.SpecialServiceMustang.net/ מוסטנגי שירות מיוחדים]
* [https://archive.today/20130116070316/http://www.79-93.com/project-post/'88-ssp-lots-of-work-tons-of-fun/ SSP מוסטנג]
==הערות שוליים==

מוסטנג SSP
קטגוריה:מכוניות קופה
קטגוריה:כלי רכב אמריקאיים
קטגוריה:דגמי מכוניות שהושקו ב-1982
ואלרי קוגן

צילום אוויר של קיסריה, בצידה השמאלי של התמונה אחוזתו של קוגן בעת בנייתה
ואלרי קוגן (ברוסית: Валерий Коган; נולד ב-1951) הוא איש עסקים ואוליגרך יהודי-רוסי, מבעלי נמל התעופה הבינלאומי דומודדובו, המתגורר חלק מהזמן בישראל. ב-2014 דורג קוגן במקום ה-687 ברשימת המיליארדרים של "פורבס" עם הון מוערך של כ-2.5 מיליארד דולר.

== ביוגרפיה ==
קוגן נולד בעיירה מריופול, שעל שפת ים אזוב באוקראינה. לפי אתר האינטרנט של חברת איסט-ליין, שהוא היושב ראש שלה, קוגן שירת בצי הסובייטי, ועבד בשירות הדיפלומטי, ובעל השכלה אקדמית בתחום הכלכלה. לפי מסמך שפורסם באתר ויקיליקס קוגן היה סוכן ק.ג.ב..

קוגן עשה את הונו בעזרת קשרים שהיו לו בממשל הרוסי בתקופת פירוק ברית המועצות, יחד עם שותפו דימיטרי קמינשק. קמינשק הקים סוכנות נסיעות ואחר כך חברה לטיסות שכר "איסט-ליין", שעסקה גם בהובלות סחורות מרוסיה לסין ובחזרה. החברה השתלטה ב-1997 על נמל התעופה דומודדובו, לאחר שהופרט. בהמשך נכנסה החברה גם לעסקי נדל"ן. החברה נמצאת בבעלות חברת החזקות בשם FML, הרשומה במקלט מס, האי מאן (כך שאין מידע גלוי על בעלי המניות שלה). בשנת 2005 פרץ סכסוך בין הרשויות לבין החברה בנוגע לגובה דמי החכירה של שדה התעופה דומודדובו, והמדינה איימה להלאים את השדה. נראה שבתקופה זו הגיע קוגן לישראל וקיבל אזרחות ישראלית כעולה חדש. ברשימת 500 עשירי רוסיה של המגזין הרוסי "פיננס", דורג קוגן בשנת 2007 במקום 157 ,עם הון אישי מוערך של 600 מיליון דולר (אם כי שנה קודם דורג עם הון אישי של 90 מיליון דולר).

==חיים אישיים==
קוגן, נשוי, אב לשניים וסב לשניים, מתגורר רוב הזמן במוסקבה. בנו אלכס קוגן, הוא זמר שהופיע יחד עם חוליו איגלסיאס. בתו, דרינה לוזובסקי, היא עורכת דין. ב-2018 פורסם בעיתונות הבינלאומית כי קוגן שילם יותר מ-4 מיליון דולר למריה קארי ואלטון ג'ון, כדי שישירו בחתונת נכדתו שנערכה בלונדון. השחקן אנטוניו בנדרס הנחה את האירוע.

קוגן התפרסם לראשונה בישראל בפברואר 2008, לאחר שביצע עסקה מורכבת במהלכה רכש חמש וילות צמודות, הממוקמות על שטח של 11.5 דונם בקיסריה בקו ראשון לים. קוגן שילם תמורת הוילות 64 מיליון שקל (17 מיליון דולר). קוגן קנה את הוילות כדי להרוס אותן, ולבנות על השטח אחוזה פרטית. הוועדה מקומית לתכנון ולבנייה של מועצה אזורית חוף הכרמל אישרה את התוכנית לאיחוד המגרשים והריסת הבתים במרץ 2008. בניית האחוזה בפועל החלה בשנת 2012 והסתיימה ב-2015, בעלות מוערכת של 350 עד 500 מיליון שקל. בשנת 2013 דווח כי קוגן רכש עוד שני בתים סמוכים הנמצאים ברחוב הדר.

במאי 2009, התפרסם כי קוגן רכש פנטהאוז בפרויקט Sea One ברחוב הירקון, מול הטיילת בתל אביב. הפנטהאוז הורכב מחמש דירות שונות ונמכר לקוגן במחיר של 110 מיליון שקל, המחיר הגבוה ביותר ששולם עבור דירה בישראל עד אז. במאי 2024 מכר את הדירה תמורת 120 מיליון שקל.

==ראו גם==
* אוליגרכים רוסים
==קישורים חיצוניים==
* 
* 
* 
*

==הערות שוליים==

קטגוריה:אנשי עסקים רוסים
קטגוריה:עולים בשנות ה-2000
קטגוריה:קיסריה: אישים
קטגוריה:רוסים שנולדו ב-1951
קטגוריה:ישראלים שנולדו ב-1951